**«БАЛДӘУРЕН» РЕСПУБЛИКАЛЫҚ**

**ОҚУ- САУЫҚТЫРУ**

**ОРТАЛЫҒЫ ФИЛИАЛЫ**

**ҚАЗАҚСТАН РЕСПУБЛИКАСЫНЫҢ**

**БІЛІМ ЖӘНЕ ҒЫЛЫМ**

**МИНИСТРЛІГІ**

****

**Білім кешені**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**«Бүкіл әлемдік діндер»**

**тақырыбындағы дөңгелек үстелдің**

**СЦЕНАРИЙІ**

**Іс-шараға жауапты**

**математика пәнінің мұғалімі:**

Алиханов Ж. Ж

**Өткізу уақыты**: 23. 03. 2020 ж. Сағ. 13.00

**Өткізу орны:** «Балдәурен-Шымкент» РОСО, конференц зал.

**Қатысушылар:** ауысымның 9-сынып оқушылары, педагогикалық ұжым.

**Іс-шара түрі:** Дөңгелек үстел

**Мақсаты:** Әлемдік діндер,оның ішіндеИслам діні туралы, мұсылмандықтың бес парызы туралы ұғындыру, имандылық туралы түсінік беру, ойлау қабілетін шыңдау, адамгершілікке, ұлтжандылыққа тәрбиелеу.

**Міндеті:**

* Діннің қоғамдағы рөлі мен маңызын ұғындыру;
* Қоғамдық сананы жаңғыртуға негізделген діннің қажеттіліктерін ұғынуға ықпал ету;
* Мұсылммандықтың парыздарын орындап жүруіне ықпал ету.

**Өткізілу түрі:** дөңгелек үстел, пікір алмасу.

**Қолданылатын көрнекіліктер:** тақырып бойнша суреттер, қанатты сөздер, слайд, аудио, бейнебаяндар, белгілеу парағы.

**Алдын-ала дайындық жұмыстары:**

- кітапханамен жұмыс;

- сценарий жазу, қажетті құрал-жабдықтарды әзірлеу;

- 9 сыныптар арасынан қатысушыларды таңдау;

- сарапшыларды таңдау.

**Жүргізуші:** Алиханов Ж

**Іс-шараның барысы:**

**№1 Слайд** *Іс-шараның атауы «Бүкіл әлемдік діндер»*

**Жүргізуші:** Сәлеметсіздер ме, құрметті оқушылар, қонақтар! Бүгін біздің іс-шарамыз «Бүкіл әлемдік діндер» деген тақырыпта өрбігелі отыр.

**Жүргізуші:** Әр халықтың өмірінде салт-дәстүрі мен діни нанымы өте маңызды орын алады. Себебі осы екеуінің негізінде мәдениет, тіл, ішкі рухани байлық қалыптасады. Өйткені біздің салт-дәстүріміз, дініміз, тіліміз, тарихымыз бір. Сайын даланың төсінде еркін көшіп ғұмыр кешкен халқымыздың салт- дәстүрімен діни нанымдарын, әдеби, тарихи деректерді пайдалана отырып зерттейік те, зерделейік.

**Жүргізуші:** Дін – адамзат қоғамындағы аса күрделі де маңызды әлеуметтік-мәдени сана. Діннің басты мақсаты – адамның рухани жетілуі және оның Жаратушы  [Құдайға](http://kk.wikipedia.org/wiki/%D2%9A%D2%B1%D0%B4%D0%B0%D0%B9) сенімі. [Ислам](http://kk.wikipedia.org/wiki/%D0%98%D1%81%D0%BB%D0%B0%D0%BC) философиясының түсіндіруінше, дін дегеніміз – [әлемді](http://kk.wikipedia.org/wiki/%D3%98%D0%BB%D0%B5%D0%BC) байланыстыратын күш [Алланың](http://kk.wikipedia.org/wiki/%D0%90%D0%BB%D0%BB%D0%B0) барлығына сенім. [Ислам](http://kk.wikipedia.org/wiki/%D0%98%D1%81%D0%BB%D0%B0%D0%BC) тұжырымдамасы бойынша, рухани жетілу сатысының бірінші деңгейінде тұрған адамның алғашқы махаббаты, таза құлшылығы, қорқынышы [Аллаға](http://kk.wikipedia.org/wiki/%D0%90%D0%BB%D0%BB%D0%B0) арналады. Сөйтіп,шынайы [діндар](http://kk.wikipedia.org/wiki/%D0%94%D1%96%D0%BD%D0%B4%D0%B0%D1%80) болып, жас кезінен [Алланың](http://kk.wikipedia.org/wiki/%D0%90%D0%BB%D0%BB%D0%B0) ғана бұйрығын орындаушы болып өседі. Барлық тіршілік құбылыстары Алла Тағаланың қолында екеніне және күнәлі істері үшін оның қарғысына ұшырайтынына [мұсылман](http://kk.wikipedia.org/wiki/%D0%9C%D2%B1%D1%81%D1%8B%D0%BB%D0%BC%D0%B0%D0%BD) кәміл сенеді.

**Жүргізуші:** Осы сенім – оны жаман істерден тежеуші және  [дұрыстықтан](http://kk.wikipedia.org/wiki/%D0%94%D2%B1%D1%80%D1%8B%D1%81%D1%82%D1%8B%D2%9B),  [имандылықтан](http://kk.wikipedia.org/wiki/%D0%98%D0%BC%D0%B0%D0%BD%D0%B4%D1%8B%D0%BB%D1%8B%D2%9B)  шықпауына себепші. [Иманын](http://kk.wikipedia.org/wiki/%D0%98%D0%BC%D0%B0%D0%BD) жоғалту адамның дінін жоғалтуына алып келеді. Діни тұрғыдан, дін – бүкіл болмыстың түпкі себебі барын, дүние-болмыстың жаратылу мақсатын, оның сыр-сипатын түсіндіріп, танып-білуге және адамның рухани жетілуіне мүмкіндік жасайтын әдіс-әрекеттер мен бүкіл[дүниетанымды](http://kk.wikipedia.org/wiki/%D0%94%D2%AF%D0%BD%D0%B8%D0%B5) болмысты, толық қамтитын өте кең, [ауқымды](http://kk.wikipedia.org/wiki/%D0%90%D1%83%D2%9B%D1%8B%D0%BC) [ұғым](http://kk.wikipedia.org/wiki/%D2%B0%D2%93%D1%8B%D0%BC). Ал қазіргі біздің қоғамда дінге деген көзқарас қандай?

**Жүргізуші:** Осы тақырыпта ой айтатын, ой қозғайтын оқушыларымызды таныстырып өтейік:

1.

2.

3.

4.

5.

6.

7.

8.

9.

10.

**Жүргізуші:** Тақырыбымызды толыққанды ашу үшін экранға бейне баянға назар аударайық.

**№2 Слайд «Видео ролик» «Әлемдік діндер қауымдастығы»**

**Жүргізуші:** Тарихи жадыға тиеселі адамзат тарихының өн бойына көз жүгіртер болсақ, онда діндарлықтың адамзат тарихын басынан аяғына дейін толық қамтып жатқандығын көреміз. Қаншама рет діннің ақыры келді деген сөз айтылса да ол қазірдің өзінде әлемдік өмірдің негізгі қалыптастырушы факторларының бірі болып табылады. Діннің халықтар өміріндегі алатын орнының зорлыгы соншалықты діндердің негізін түсінбей жатып сол діндерді ұстанатын халықтардың мәдениеті туралы толық көзқарас қалыптастыру мүмкін емес. Дінді сипаттау оңай жұмыс емес.

**№3 Слайд «Сұрақ-жауап»**

**Пікір аламасу кезеңі**

**Жүргізуші:** Алғашқы сауал дөңгелек үстелге қатысушы қонағымыз «Нұр» мешітінің бас имамы Анарбаев Самат Сапарханұлына «Діннің пайда болу кезеңі турасында және дін адамзатты қайда жетелейді, сонымен қатар адамзат діннің пайдасы қанадай?-деп ойлайсыз».

**Жүргізуші:** Бастапқыда дін өкіметпен, мемлекетпен тығыз байланыста өмір сүрді. Мәдениеттің зайырлылық принципіне өтуі саяси-қоғамдық және экономикалық құндылықтардың пайдалану аясының кеңеюімен, ғылыми зерттеулер мен техникалық шығармашылықтың қарқынды дамуымен етене байланысты жүріп отырды. Қоғамның, жеке адамның дін ықпалынан айырылуы шіркеудің өкіметтен, мемлекеттен шеттеуіне, соның нәтижесінде оның саяси құрылымдар қатарынан жеке бастың еншілігіне қарай ығысуына, яғни мемлекеттен азаматтық қоғам аясына ауысуына әкеліп соқты. Батыс адамзаты өкімет билігінің заңға негізделген легалды түріне көшкен сәтте Шығыста әлі де болса сакралды (қасиетті) және профанды (қарапайым күнделікті), діни және зайырлы бастамалардың біте қайнасып жатуы көзге ұрады. Соның айғағы ретінде исламдық әлем мен қытайдың ұлы мәдениеттерін мысал ете кетуге болады. Христиан және буддизм дінімен салыстырғанда дүние жүзілік діндердің тағы бірі — ислам адамдардың күнделікті тіршілігіне көп араласады. Сондықтан болар исламда дін мен саясаттың, діни ұйымдар мен мемлекеттік органдардың байланысы тамырын тереңге жайған.

**№4 Слайд**

**Жүргізуші**: Келесі сауалымыз орталығымыздың тарих пәнінің мұғалімі Умирзахов Есқали Қалдыбекұлына : Тарихымызда діннің алар орны қандай және діни қақтығыстар турасында ойыңызды айтып өтсеңіз.

**Жүргізуші:** Ислам мен оның өкімет билігі құрылымдарымен ара қатынасын байыптау Қазақстандағы дін мен азаматтық қоғам мәселесін қарастырғанда қажет болады. Қазақстан Республикасының ата заңы — Конституциясы бойынша дін мемлекеттен алшақ бөлінген, ол дегеніміз жоғарыда аталғандардың әрқайсысы өз алдына өзінің қызметтерін атқарады әрі бір-біріне кедергі етпейді деген сөз. Біздің республикамыздың азаматтарының қандай дінді ұстанам деуі, яғни, ар-ождан еріктілігі Қазақстан Республикасының Конституциясына, Азаматтық Кодексіне, «Қазақстан Республикасының діни бірлестіктер және дін тұту еркіндігі туралы» Заңдарына негізделеді

**Жүргізуші:** Дөңгелек үстелге қатысушы оқушыларға сұрақтар:

**№5 Слайд**

1. Әлем діндері туралы ойыңыз қандай?
2. Қазақстандағы дін ахуалы;
3. Ислам дінінің қазақ еліндегі орны;
4. Қазақстандағы діни ағымдар туралы не білесің? Өз көз қарасың;
5. Діннің қазіргі әлемдегі ықпалы;
6. Қазіргі заманның қауіп-қатер деңгейін бәсеңдетудегі діннің мүмкіндіктері қандай деп ойлайсыз?

**Жүргізуші:** Біздің ойымызша, діннің анықтауыш қызметі оның әлеуметтілікті қалыптастыруында, яғни адамдар қарым-қатынасын реттеуде болса керек. Өйткені тіпті «религия», сөзінің этимологиялық бастапқы мәнінің өзі де «біріктіру», «байланыстыру», «қатынасты қалыптастыру» дегенді білдіреді. Дін адамдардың бірлестігін және ұйымдастығын қалыптастырушы идеологиялық механизм. Діннің мазмұны әлеуметтік мәні бар негізгі құндылықтарды қасиетті деп танудан тұрады. Мәдениеттегі діннің рөлін әрбір мәдениеттің жүйе құрастырушы факторы деп анықтауға болады.

**Жүргізуші:** Дөңгелек үстел барысында айтылған ойларды сараптайтын сарапшыларға сөз береміз.

**Сарапшылар:**

1. **Джаллаева Л. Ә**
2. **Абуов Ж. А**
3. **Қызметова М. С**

**Жүргізуші:** Ғасырлар бойы қалыптасқан өнегелі салтымыз, дәстүрлі қалпымыз,

ата-бабамыздан қалған айқын бағытымыз бар. Сол жолмен жүрген абзал.

**Жүргізуші:** Осымен бүгінгі отырысымыз өз мәресіне келіп жетті. Қонақтарымызға үлкен «Балдәурендік рахмет» айтып, ду қол шапалақпен шығарып салайық!